《送黄武选辅养疾还黄岩》
明代·程敏政

万里江如练，归舟正及春。未堪多病者，犹是壮年身。

白下趋庭便，黄岩讲道频。重来应有日，知不负昌辰。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。